CONVOCATORIA COAS BASES REGULADORAS DO II PLAN DE CONSERVACIÓN E FUNCIONAMENTO DE BENS E SERVIZOS MUNICIPAIS 2015
ADMINISTRACIÓN LOCAL — Provincial — Deputación Provincial (Subvencións, 28/09/2015)

Segundo o disposto no artigo 36 da Lei 7/1985, de 2 de abril, reguladora das bases de réxime local (LRBRL), modificada pola Lei 27/2013, de 27 de decembro, de racionalización e sustentabilidade da Administración local, a Deputación debe asegurar o acceso da poboación da provincia ó conxunto dos servizos mínimos de competencia municipal e garantir a maior eficacia e economía na súa prestación, mediante calquera fórmula de asistencia e cooperación. Con esta finalidade a institución provincial pode outorgar subvencións e axudas con cargo ós seus recursos propios para a realización e o mantemento de obras e servizos municipais, o que se instrumentará a través de plans especiais ou ben doutros instrumentos específicos. Neste sentido, segundo o previsto no artigo 109 da Lei 5/1997, de 22 de xullo, da Administración local de Galicia, a Deputación de Pontevedra, para a xestión dos seus intereses, no ámbito das súas competencias e a través de diferentes plans, encárgase de facer efectiva a prestación integral e adecuada na totalidade do territorio provincial dos servizos de titularidade municipal. As circunstancias sobrevidas do actual contexto de crise económica xeneralizada, que derivou nun cambio de escenario orzamentario, afectoulles a todas as administracións públicas, sen que a Administración local sexa unha excepción. Deste marco orzamentario fortemente restritivo deriva, entre outras consecuencias, a imposibilidade para a maior parte dos concellos da provincia de prestar determinados servizos ou executar obras esenciais para a comunidade. Á vista das necesidades dos concellos, no orzamento do ano 2015 buscouse o crédito suficiente para realizar unha convocatoria de axudas ós municipios, coa denominación de II Plan de conservación e funcionamento de bens e servizos municipais 2015. As mencionadas axudas ou subvencións irán destinadas a financiar o custo salarial total, incluída a cotización á Seguridade Social, de traballadores desempregados, en xornada de 35 horas semanais, por un período de dous meses. O importe subvencionable por traballador calcúlase en función do importe proporcional do Salario Mínimo Interprofesional para o ano 2015 para a xornada sinalada, se ben tomando en consideración como xornada completa a de 37,5 horas semanais. O número de traballadores que contratará cada concello determinarase en función da poboación do municipio. Non obstante, en caso de consideralo oportuno, este podería solicitar un número inferior. Con esta finalidade ponse en marcha esta convocatoria de subvencións para lles prestar asistencia e cooperación ós concellos da provincia e como medida de fomento da contratación de persoas desempregadas en situación de exclusión social. En consecuencia, e tendo en conta as regras establecidas na Lei 9/2007, de 13 de xuño, de subvencións de Galicia (LSG) e o seu regulamento, aprobado polo Decreto 11/2009, de 8 de xaneiro, no que resulte de aplicación, e na Lei 38/2003, de 17 de novembro, xeral de subvencións (LXS), acórdase convocar axudas e subvencións para a execución do II Plan de conservación e funcionamento de bens e servizos municipais 2015, que se rexerá polas seguintes Estas bases teñen por obxecto regular as condicións polas que se rexerá a convocatoria pública, en réxime de concorrencia, das axudas e subvencións destinadas a financiar a prestación de servizos mínimos de competencia municipal mediante a contratación de persoas desempregadas. O financiamento deste programa, por importe de tres millóns dezaseis mil oitocentos cincuenta e oito (3.016.858,00) euros, efectuarase con cargo á aplicación orzamentaria 942.9420.462.03, dos orzamentos provinciais para o ano 2015, na que se está a tramitar a pertinente modificación de crédito para dotala do crédito necesario, quedando condicionado á súa aprobación. Estas axudas e subvencións van dirixidas ós concellos da provincia de Pontevedra que non estean incursos nalgunha das circunstancias establecidas no artigo 10.2 da LSG. O número de traballadores por concello determinarase en función da súa poboación. Para estes efectos a poboación da entidade local que se vai considerar será a última publicada polo INE na data de publicación no Boletín Oficial da Provincia de Pontevedra (BOPPO) destas bases. Deste xeito, a cantidade total que se vai repartir farase segundo a táboa seguinte: Os servizos que se van desenvolver serán de interese xeral e social e deberán cumprir os seguintes requisitos: As mencionadas axudas ou subvencións irán destinadas a financiar, durante un período de dous meses, a contratación laboral en xornada de 35 horas semanais, que comprende o custo salarial e a cotización á Seguridade Social, de persoas desempregados (calquera que sexa a categoría profesional) que reúnan os requisitos establecidos no artigo 11.1 destas bases, co límite máximo de mil novecentos corenta e seis con trinta e seis (1.946,36) euros por traballador, e os concellos poderán, no seu caso, complementar a cantidade que sexa necesaria ata acadar os salarios que correspondan por categoría profesional. As entidades que queiran ser beneficiarias das axudas reguladas nestas bases deberán presentar o modelo de solicitude que figura como anexo I, xunto coa documentación á que se fai referencia no artigo 7, no Rexistro Xeral da Deputación, de luns a sábado, no Rexistro da súa sé de Vigo e das oficinas do ORAL, de luns a venres, ou nos lugares establecidos no art.38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. Se a solicitude se presenta na sé de Vigo, nas oficinas do ORAL ou en calquera outro lugar ou forma que non sexa o Rexistro Xeral da Deputación en Pontevedra deberá adiantar unha copia selada por correo electrónico ó enderezo cooperación@depo. es. O prazo de presentación de solicitudes finaliza o 5 de outubro de 2015. O feito de non se axustar ós termos da convocatoria ou a ocultación de datos, a súa alteración ou calquera outra manipulación da información será causa de desestimación da solicitude, sen prexuízo do disposto nos artigos 54 ó 56 da LSG. Xunto co formulario de solicitude deberase presentar a seguinte documentación: Se a partir do exame da documentación se comprobase que esta non reúne os requisitos necesarios, é insuficiente ou non se presenta na súa totalidade, faráselle un único requirimento á entidade solicitante para que, nun prazo de dez días, emende a falta ou presente os documentos preceptivos, indicando que, de non o facer, de acordo co disposto no artigo 71.1 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, de 13 de xaneiro, terase por desistida a súa petición, previa a correspondente resolución, que deberá ditarse nos termos previstos no artigo 42 da citada lei. O procedemento de concesión de axudas será o de concorrencia. O Servizo de Cooperación será o encargado de tramitar os expedientes. Logo de revisados os expedientes e completada a documentación, no seu caso, remitiránselle á Comisión de valoración para que esta, nun acto único, proceda á súa avaliación e informe. Esta Comisión estará composta pola xefa do Servizo de Cooperación, o xefe do Servizo de Asistencia Intermunicipal e a xefa do Servizo de Recursos Humanos e Formación. O órgano instrutor elevará o informe da Comisión de valoración ó órgano competente da Deputación, que será a Xunta de Goberno, para que este decida sobre a concesión ou a denegación da axuda mediante resolución motivada e individualizada. A resolución pola que se conceda a subvención determinará, como mínimo, a data de inicio, o tempo de realización da obra ou servizo, a contía da subvención que se vai outorgar e demais requisitos esixibles para a súa percepción e seguimento. As resolucións dos expedientes instruídos, ó abeiro do disposto nesta orde, esgotan a vía administrativa, polo que, de conformidade co disposto nos artigos 116 e 117 da Lei 30/1992, de 26 de novembro, poderá interpoñerse contra elas un recurso potestativo de reposición ante o órgano da Deputación que a ditou, no prazo dun mes computado desde o día seguinte ó da súa notificación, ou presentar directamente un recurso contencioso-administrativo ante a sala correspondente do Tribunal Superior de Xustiza de Galicia no prazo de dous meses, contados desde o día seguinte ó da súa notificación. As subvencións concedidas ó abeiro destas bases publicaranse, xunto coa entidade beneficiaria, a contía e a finalidade, no BOPPO. Unha vez notificada a resolución definitiva polo órgano competente as subvencións concedidas entenderanse aceptadas se os beneficiarios non se opoñen ou as rexeitan expresamente no prazo de dez días hábiles desde a súa notificación. Os traballadores que sexan contratados para realizar as obras ou prestar os servizos polos que se outorgue a subvención deberán ser persoas desempregadas, non perceptoras de prestacións ou perceptoras de prestacións sociais destinadas a garantir os recursos económicos mínimos de subsistencia (RISGA, RAI, PREPARA e outros similares), inscritas no Servizo Público de Emprego de Galicia como demandantes non ocupados e que estean dispoñibles para o emprego. Estes requisitos deberán cumprirse tanto no momento da selección coma no da formalización do contrato. As entidades beneficiarias da subvención solicitarán os traballadores que necesiten mediante a presentación da correspondente oferta na oficina pública de emprego, nos modelos normalizados para o efecto, facendo referencia ós requisitos e características que deben reunir as persoas que sexan contratadas para o adecuado desempeño das funcións inherentes ós postos de traballo ofertados, debendo presentarse unha por cada categoría profesional dentro de cada ocupación. Para a xestión das ofertas establécese como ámbito de busca de emprego o municipio da entidade solicitante. A entidade beneficiaria será quen realice a selección definitiva dos candidatos. No procedemento de selección teranse en conta os seguintes criterios, entre outros que poida establecer o propio Concello, dándolle preferencia por esta orde: Unha vez efectuada a selección dos traballadores na forma prevista no artigo anterior a entidade beneficiaria procederá á súa contratación tendo en conta que, en todo caso, os contratos deberán formalizarse no prazo e nos termos establecidos na resolución na que se concede a subvención. As entidades darán de alta na Seguridade Social as persoas contratadas no código de conta de cotización que corresponda. No caso de que algún dos traballadores contratados renuncie ó contrato antes da súa finalización o Concello poderá formalizar un novo contrato para substituír o anterior polo tempo restante, sen que en ningún caso a duración total do inicial e do substituto poida exceder os dous meses. Todos os contratos deben estar iniciados o día 1 de novembro do 2015, agás os casos excepcionais de substitución por renuncia e polo tempo restante, sen que en ningún caso a subvencionabilidade dos contratos poida exceder o 31 de decembro de 2015. Se non fose posible o inicio na data referida, previa xustificación por escrito das circunstancias que motiven o retraso na contratación, permitirase a contratación polo tempo restante ata o 31 de decembro de 2015, se ben se detraerá o importe proporcional da subvención. En ningún caso a relación laboral xurdida entre a entidade beneficiaria e o traballador vinculará a Deputación de Pontevedra. O pagamento da subvención farase efectivo da seguinte forma: As en tidades beneficiarias, ademais das establecidas na LSG, deberán cumprir as seguintes obrigas: Co fin de efectuar un seguimento adecuado da execución dos proxectos subvencionados a entidade beneficiaria deberá cumprir as seguintes obrigas: Procederase á revogación das subvencións e ó reintegro total ou parcial das cantidades percibidas, nos casos e nos termos previstos nos artigos 32 e 33 da citada LSG. O modelo normalizado para a solicitude desta subvención facilitarase no Rexistro xeral desta Deputación, no Servizo de Cooperación e a través da páxina web www.depo.es